Source: http://www.prasnik.sk/aktuality2/
Timestamp: 2020-04-02 03:18:09+00:00
Document Index: 12614237

Matched Legal Cases: ['súd ', 'súd ', 'súd ', '§ 281', '§288', '§ 281', '§288']

dnes je Štvrtok 2.4.2020, 05:18 , meniny má: Zita
Aktuality z Prašníka a okolia
29. 01. 2019 pošta
OZNAM - pošta Prašník Vám oznamuje zmenu prevádzkových hodín v nasledujúcom týždni:
pondelok 28.1.2019 otvorené od 7:00 do 10:00 hod. , poobede - zatvorené
utorok 29.1.2019 otvorené od 7:00 do 10.00 hod.
stredu 30.1.2019 otvorené od 7:00-10:00 hod. a 16:00-17:00 hod.
štvrtok 31.1.2019 – bude pošta zatvorená
piatok 1. 2 .2019 - zatiaľ bez zmeny
O prípadnej ďalšej zmene prevádzkových hodín pošty Vás budeme informovať.
10. 01. 2019 výberové konanie
Obecné zastupiteľstvo v Prašníku - vyhlasuje výberové konanie na post hlavného kontrolóra obce, ktoré sa uskutoční verejným hlasovaním na zasadnutí OcZ dňa 21.02.2019 od 17:00. Prihlášky je potrebné doručiť na OcÚ najneskôr 07.02.2019 do 11:00 a obálku je treba zreteľne označiť: "Voľba kontrolóra - neotvárať!".
Kvalifikačné predpoklady a náležitosti prihlášky.
10. 01. 2019 ples - pozvánka
17. 12. 2018 oznam
Vývoz komunálneho odpadu - oznamujeme občanom, že vývoz komunálneho odpadu spoločnosťou OPS Chtelnica bude počas vianočných a novoročných sviatkov vo štvrtok 27.12.2018 a v stredu 02.01.2019.
13. 12. 2018 komunálne voľby - sťažnosť
Ústavný súd SR - neúspešný kandidát na starostu obce podal dňa 16.11.2018 sťažnosť na okrskovú volebnú komisu v Prašníku. Sťažnosť bola na Ústavnom súde zaevidovaná pod číslom 25520-2018 viď. tiež: https://www.ustavnysud.sk/vyhladavanie-podani#!DmsSearchView - hľadaný výraz zadajte: Prašník.
Ústavný súd Slovenskej republiky uvedenú sťažnosť zamietol ako neopodstatnenú!
11. 12. 2018 OcÚ - OcZ
Slávnostné zasadnutie OcZ - v pondelok 10.12.2018 o 16:00 sa v zasadačke obecného úradu uskutočnilo ustanovujúce zasadnutie novozvoleného obecného zastupiteľstva. Po slávnostvom otvorení predniesla predsedníčka volebnej komisie Ing. Darinka Mosná sumár výsledkov komunálnych volieb. Potom nasledoval sľub zvoleného starostu obce a následne aj sľub zvolených poslancov OcZ. Za zástupcu starostu bol zvolený pán Branislav Škodáček. Starosta obce Emil Škodáček vo svojom príhovore, okrem iného, zhrnul doterajšiu činnosť a poďakoval aj končiacim poslancom z predchádzajúceho volebného obdobia. Na zasadnutí sa riešila aj povolebná aféra - podanie na Ústavný súd a s tým súvisiace nepríjemnosti... Nasledovali voľby predsedov jednotlivých komisii a záver. Podrobnejšie informácie nájdete v zápisnici v sekcii Dokumenty. Fotogaléria
03. 12. 2018 info z OcÚ
Oznam - Vážení občania, obecný úrad v Prašníku bude od utorka 04.12.2018 do štvrtka 06.12.2018 z dôvodu školenia zamestnancov zatvorený.
28. 11. 2018 stromček
Vianočný stromček - dnes bol na námestí pred OcÚ osadený ihličnatý stromček. Tento rok ho venovala rodina pani Boženy Mockovej z Prašníka. Ďakujeme! (foto: Darinka Mosná)
16. 11. 2018 piešťanský týždeň
Anna Plecitá - zomrela vo štvrtok 15. novembra vo veku nedožitých 92 rokov. Celý článok nájdete v Piešťanskom týždni
11. 11. 2018 komunálne voľby
Volebná účasť - v tomto roku bola v našej obci tretia najvyššia účasť voličov v komunálnych voľbách od roku 1994. V sobotu 10.11.2018 využilo svoje volebné právo 447 voličov z celkového počtu 684 oprávnených voličov, čím sme dosiahli volebnú účasť až 65,35% (priemerná účasť v SR bola 48,68%)
09. 11. 2018 oznam
Prerušenie dodávky elektriny - oznamujeme občanom, že dňa 05.12.2018 bude postupne prerušená distribúcia v jednotlivých častiach obce Prašník (Stred, Sychrovy, Borová Hora, Mlyn Dobrovodských a Grnča). Podrobný rozpis časov a súp. č. domov nájdete aj na Elektronickej úradnej tabuli.
22. 10. 2018 oznam
Vývoz komunálneho odpadu - oznamujeme občanom obce Prašník, že najbližší vývoz komunálneho odpadu spoločnosťou OPS Chtelnica sa uskutoční v utorok 23.10.2018, od tohto dňa sa bude vývoz uskutočňovať každý týždeň, vždy v utorok!
17. 10. 2018 pre deti
03. 10. 2018 kniha
Prezentácia knihy - obec Košariská vás srdečne pozýva na prezentáciu knihy Jozefa Banáša o Milanovi Rastislavovi Štefánikovi pod názvom "PREBIJEM SA!" spojenú s predajom a s autogramiádou autora.
Prezentácia sa uskutoční v sále Národného domu v Košariskách v piatok 5. októbra 2018 o 17:00.
14. 09. 2018 cestovanie
Týždeň mobility - od 16. do 22. septembra 2018 môžete cestovať na prímestských autobusových linkách a vlakoch so zľavou 50%. Viac o akcii www.piestanskydennik.sk/2018/09/12/vlaky-a-autobusy-buduci-tyzden-za-polovicu/
05. 09. 2018 pošta
Oznam - pošta v Prašník bude od 10. do 14. septembra 2018 otvorená z technických príčin v zmenených úradných hodinách: pon, uto, štv, pia 7:00 - 10:00 a v stredu 7:00 - 10:00 a 16:00 - 17:00.
30. 08. 2018 dom smútku
Rekonštrukcia - v týchto dňoch prebieha výstavba novej strechy domu smútku na cintoríne v Prašníku - Pustej Vsi. Rekonštrukciu strechy realizuje na základe vybranej cenovej ponuky firma ROYALDOM s.r.o. z Častkoviec:
28. 08. 2018 oznam
Jednota dôchodcov - ZO JDS Prašník oznamuje upresnenie odchodu autobusu zájazdu na muzikálový príbeh zo života Milana Rastislava Štefánika s názvom "MALÝ VEĽKÝ MUŽ" v podaní Radošinského naivného divadla, ktorý bude v amfiteátri pod vrchom Roh pri obci Lubina v sobotu 1. septembra 2018 so začiatkom o 19:30. Odchod autobusu bude z Dúbravy o 17:00 hod., potom pôjde na Borovu Horu a pred obecný úrad Prašník. V prípade, že sa nemôžete predstavenia zúčastniť, tak je potrebné si nájsť za seba náhradu alebo uhradit poplatok 16,00 €, nakoľko vstupenky bolo potrebné objednat a uhradiť v časovom predstihu.
21. 08. 2018 TAVOS - odstávka
OZNAM - Spoločnosť TAVOS oznamuje občanom, že vo štvrtok 23.08.2018 bude v Dolnej a Hornej Pustej Vsi z dôvodu poruchy vodovodu odstávka vody v čase od 8:30 do 13:00. Za pochopenie ďakujeme!
17. 08. 2018 potraviny CBA
OZNAM - potraviny CBA v Prašníku budú od soboty 18.8.2018 do nedele 26.08.2018 z dôvodu čerpania dovolenky zatvorené.
14. 08. 2018 DHZ - pozvánka
07. 08. 2018 info z OcÚ
Oznam - Vážení občania, obecný úrad v Prašníku bude od stredy 08. 08. 2018 do piatku 10. 08. 2018 otvorený len v čase od 07:00 do 13:00.
01. 08. 2018 info z OcÚ
Oznam - Vážení občania, v súlade s vyhláškou MZ SR č. 544/2007 Z. z. o podrobnostiach o ochrane zdravia pred záťažou teplom a chladom pri práci Vám oznamujeme, že v dňoch od 01. 08. 2018 (streda) do 03. 08. 2018 (piatok) bude obecný úrad v Prašníku otvorený od 7:00 do 12:00. Ďakujeme za pochopenie.
23. 07. 2018 pošta
Oznam - pošta v Prašníku bude v dňoch 26.,27.,30. a 31.7.2018 mimoriadne otvorená len od 7:00 do 10:00 hod. Za pochopenie ďakujeme.
23. 07. 2018 pre deti
23. 07. 2018 vesmír
Zatmenie mesiaca - v susednom mestečku bude pozorovanie najdlhšieho ZATMENIA MESIACA v tomto storočí aj s odborným výkladom. Akcia sa koná 27.7.2018 (piatok) od 18:30 na Mestskom futbalovom štadióne Vrbové. Program: 18:30 Opekanie - kto si čo donesie, treba doniesť so sebou aj palice na opekanie. 19:20 Prednáška - Ing. Roman Švihorík - Obyčajný neobyčajný Mesiac. 20:40 Začiatok pozorovania Zatmenia Mesiaca a iných zaujímavých objektov hviezdnej oblohy. (planéty, hviezdy, ...) 23:59 Ukončenie pozorovania. AKCIA SA KONÁ IBA ZA DOBRÉHO POČASIA!!
11. 07. 2018 kultúra
Jednota dôchodcov - ZO JDS Prašník organizuje zájazd na muzikálový príbeh zo života Milana Rastislava Štefánika s názvom "MALÝ VEĽKÝ MUŽ" v podaní Radošinského naivného divadla, ktorý bude v amfiteátri pod vrchom Roh pri obci Lubina v sobotu 1. septembra 2018 so začiatkom o 19:30. Poplatok pre nečlenov je 15 €. V prípade záujmu sa môžete prihlásiť u pani Ľudky Sakovej alebo u pani Zitky Noskovej do 20.07.2018.
02. 07. 2018 oznam
OZNAM - Vážení obyvatelia obce, dňa 04.07.2018 o 14.00 hod sa uskutoční stretnutie zamestnancov spoločnosti Bodet & Horst mattress ticking Verwaltungs s.r.o., so sídlom J. Zigmundíka 1489, 922 03 Vrbové, IČO: 36 269 727 so správcom konkurznej podstaty v priestoroch tzv. kúrie mesta Vrbové, za účelom riešenia zamestnaneckých pomerov a dávok z garančného fondu spoločnosti. Prosíme Vás, aby ste o pripravovanom stretnutí informovali kolegov a príbuzných kolegov, ktorí boli zamestnancami spoločnosti Bodet & Horst mattress ticking Verwaltungs s.r.o..
29. 06. 2018 potraviny CBA
OZNAM - oznamujeme Vám, že potraviny CBA sú od 29.06.2018 opäť OTVORENÉ.
20. 06. 2018 potraviny CBA
OZNAM - oznamujeme Vám, že potraviny CBA budú od 21.06.2018 až do odvolania ZATVORENÉ.
18. 06. 2018 reštaurácia
Reštaurácia DÚBRAVA - Vás srdečne pozýva na jej znovuotvorenie, ktoré sa uskutoční v sobotu 23. júna 2018 o 13:00. Guláš a špekáčky zadarmo!
05. 06. 2018 info z OcÚ
Školenie zamestnancov OcÚ - Vážení občania, oznamujeme Vám, že obecný úrad bude z dôvodu školenia zamestnancov od 06.06.2018 do 08.06.2018 ZATVORENÝ.
04. 06. 2018 info z OcÚ
Kamerový systém - v týchto dňoch bol v našej obci inštalovaný nový bezpečnostný kamerový systém. Rozmiestnených je 9 kamier.
25. 05. 2018 info z OcÚ
Výberové konanie - Obec Prašník prijme do zamestnania na trvalý pracovný pomer účtovníka/čku s nástupom od 1.8.2018. Požiadavky: minimálne ukončené stredné odborné vzdelanie ekonomického zamerania a 5 rokov praxe v podvojnom účtovníctve. Žiadosti vrátane štruktúrovaného životopisu zasielajte na adresu: Obec Prašník, Prašník č. 93, 922 11 Prašník do 15.7.2018.
23. 05. 2018 zájazd SJD
Zájazd - Vážení občania, ZO JDS v Prašníku oznamuje svojim členom, že v utorok 29.05.2018 sa koná zájazd do Banskej Štiavnice a Svätého Antola v spolupráci s JDS Šterusy. Cena zájazdu je 6,00 Eur.
Prihlásiť sa treba u pani Ilavskej na tel. č. 0908 730 196
21. 05. 2018 kosci
Lubinská kosa - ďalšia kosecká sútaž kde vystúpia aj Holešky z Prašníka:
03. 05. 2018 info z OcÚ
Čerpanie dovolenky - Vážení občania, OcÚ Prašník Vám oznamuje, že z dôvodu čerpania dovoleniek zamestnancov bude obecný úrad v pondelok 7. mája 2018 ZATVORENÝ. Za pochopenie Ďakujeme.
27. 04. 2018 obecný rozhlas
Hlásenia obecného rohlasu - ak chcete dostávať text hlásení obecného rozhlasu, nahláste to osobne na OcÚ Prašník počas úradných hodín.
Niektoré vybrané hlásenia si môžete prečítať aj na obecnom webe v sekcii Hásenia obecného rozhlasu.
26. 04. 2018 info z OcÚ
Rekonštrukcia schodiska - v týchto dňoch prebieha rekonštrukcia a obnova schodiska a betónovej plochy pri dome smútku na cintoríne Prašník - stred. Stavebné práce realizuje firma pána Srogončíka a mali by byť ukončené do konca mája 2018. Prosíme návštevníkov cintorína o trpezlivosť a zhovievavosť počas stavebnej činnosti. Ďakujeme.
OcÚ Prašník pripravuje ďalšie rekonštrukcie: Obnova miestnej komunikácie v časti Dúbrava po Stanovisko - začiatok máj - jún 2018, realizujú CESTY Nitra.
Obnovovať sa budú aj ďalšie vybrané úseky miestnych komunikácii z rezervného fondu obce, ktoré boli odsúhlasené na 3. riadnom zasadnutí OZ.
Novú strechu domu smútku na cintoríne v Pustej Vsi bude realizovať firma pána Lisíka v predbežnom termíne jún - júl 2018.
20. 04. 2018 kosci
Drahovská kosa - aj v neďalekých Drahovciach bude kosecká sútaž a vystúpia tam aj Holešky z Prašníka:
09. 04. 2018 obecný rozhlas
Obecný úrad v Prašníku - disponuje novým vysielacím zariadením obecného rozhlasu, ktoré ponúka aj veľmi praktickú funkciu zasielania odvysielaného oznamu občanom formou sms správy alebo e-mailom. Výhodou týchto oznamov je, že obyvatelia sa dostanú k informáciám vyhlasovaných z obecného úradu aj v čase kedy nie sú v obci resp. nepočujú obecný rozhlas.
Čo je potrebné urobiť? Stačí ak občania, ktorí majú záujem o túto bezplatnú službu, prídu osobne na obecný úrad a nahlásia telefónne číslo alebo e-mailovú adresu, na ktorú chú oznamy dostávať. Zároveň je potrebné podpísať súhlas na poskytnutie ochrany osobných údajov, ktoré budú výlučne použité len v rámci kontaktovania prostredníctvom rozhlasového zariadenia VM Florian sms správou alebo e-mailom.
Vzor súhlasu so spracovaním osobných údajov si môžete pozrieť TU
06. 04. 2018 separovaný zber
TETRAPACK - v marci 2018 pribudli v našej obci dva nové kontajnery oranžovej farby určené na separovaný zber tetrapakových obalov. Sú umiestnené na námestí pri OcÚ a na Borovej Hore. Môžete do nich vhadzovať vypláchnuté a stlačené tetrapakové obaly od mlieka, džúsov a iných nápojov.
Viac informácii o separovanom zbere a o tom čo do kontajnera patrí a čo nie, taktiež o termínoch vývozov, sa dočítate tu: www.prasnik.sk/separovany-zber/
Prosíme občanov, aby do separačných kontajnerov vhadzovali len triedený odpad, ktorý do jednotlivých nádob patrí. Ďakujeme!
28. 03. 2018 verejná súťáž
Obec Prašník - vyhlasuje podľa ustanovenia § 281 až §288 Obchodnného zákonníka obchodnú verejnú súťaž na nájom nehnuteľností vo vlastníctve obce Prašník (reštaurácia Dúbrava) zapísaných na LV č. 1800 v zmysle uznesenia OcZ č. 15/III/2018 zo dňa 27.3.2018 a vyzýva na podávanie najvhodnejšieho návrhu zmluvy o nájme za podmienok schálených uznesením OcZ č. 16/III/2018 zo dňa 27.3.2018. Podmienky obchodnej verejnej súťaže TU Vzor nájomnej zmluvy TU
14. 03. 2018 upozornenie
PROTIPOŽIARNA VÝSTRAHA:
V nastávajúcom jarnom období býva častou príčinou požiaru lesných porastov vypaľovanie suchej trávy a spaľovanie odpadu v blízkosti lesa. Zákon o požiarnej ochrane zakazuje právnickým aj fyzickým osobám vypaľovať porasty a zakladať oheň na miestach, kde by sa mohol rozšíriť! Chráňme naše lesy!
22. 02. 2018 CBA potraviny
Potraviny CBA Prašník zatvorené - Vážení spoluobčania, potraviny CBA Vám oznamujú, že Vašu nazbieranú zľavu na zákaznickej karte si môžete čerpať v predajni potravín CBA Vrbové, M.A.Beňovského 353/1.
15. 02. 2018 verejná súťáž
Obec Prašník - vyhlasuje podľa ustanovenia § 281 až §288 Obchodnného zákonníka obchodnú verejnú súťaž na nájom nehnuteľností vo vlastníctve obce Prašník (reštaurácia Dúbrava) zapísaných na LV č. 1800 v zmysle uznesenia OcZ č. 12/II/2018 zo dňa 8.2.2018 a vyzýva na podávanie najvhodnejšieho návrhu zmluvy o nájme za podmienok schálených uznesením OcZ č. 13/II/2018 zo dňa 8.2.2018. Podmienky obchodnej verejnej súťaže TU
07. 02. 2018 otvorenie lávky
SLÁVNOSTNÉ OTVORENIE novej lávky cez Podkylavku sa uskutoční v sobotu 10.02.2018:
25. 01. 2018 reštaurácia
Reštaurácia Dúbrava - je ZATVORENÁ do odvolania
25. 01. 2018 ples - pozvánka
05. 01. 2018 separovaný zber
PAPIER - začiatkom tohoto roka boli v našej obci rozmiestnené ďalšie kontajnery, tentokrát na separovaný zber papiera. Prosíme občanov, aby do kontajnerov vhadzovali len triedený odpad podľa jednotlivých druhov - viac informácii o separovanom zbere a o tom čo do kontajnera patrí a čo nie, taktiež o termínoch vývozov, sa dočítate tu: www.prasnik.sk/separovany-zber/
Potraviny CBA - oznamujeme občanom našej obce, že predajňa potravín CBA mení otváraciu dobu nasledovne:
pondelok až piatok: 6:30 - 15:00
29. 12. 2017 ARRIVA - bus
ARRIVA ponechala aj naďalej večerný autobusový spoj z Vrbového (20:10) do Brezovej pod Bradlom a po novom premáva aj v pracovných dňoch počas školských prázdnin. Obyvatelia Prašníka v častiach Borová Hora, Dúbrava, Lajdovci - Pustá Ves, Fajnorovci a U Hrotkov tak majú možnosť sa dopraviť domov autobusom aj vo večerných hodinách:
28. 12. 2017 o prašníckom mlyne
O Mockových mlyne nedávno vyšiel článok v Piešťanskom týždni. Prečítať si ho môžete tu:
27. 12. 2017 turisti HORA Prašník
Ščefánske vyvetranie bol názov vianočnej turistickej vychádzky po našom chotári v utorok 26.12.2017, ktorá viedla cez Sniedaniská a Poľanu na farmu Etelka kde sa turisti zohriali pri ohníku a potom pokračovali cez Dúbravu do Prašníka. Výborný nápad ako spraviť niečo pre svoje zdravie počas sviatočného hodovania. A účasť bola veru hojná (foto Leonard Dobrucký):
10. 12. 2017 náučný chodník
Slávnostné otvorenie náučného chodníka sa uskutočnilo v sobotu 9.12.2017 pred Obecným úradom v Prašníku. Na chodníku, ktorý vedie z Prašníka na Čerenec, Tlstú horu, Veľkú a Malú Pec k Barónovmu hrobu, sú osadené informačné tabuľe a lavičky. Projekt realizovali OZ Deti z Prašníka a Turistické združenie HORA spolu s dobrovolníkmi z našej obce vďaka podpore Nadácie Volgswagen Slovakia. Otvorenie chodníka spestril aj Andrej Jobus so synom hudobným vystúpením. Ďakujeme všetkým, ktorí pomáhali pri budovaní tohto krásneho náučného chodníka!
24. 11. 2017 divadielko pre deti
Materská škola v Prašníku srdečne pozýva všetky detičky z Prašníka na divadlo Sofinka a tekvička, ktoré bude v utorok 28.11.2017 o 14:45 v jedálni materskej školy. Vstupné je 50 centov. Prosíme deti mimo MŠ nech si prinesú prezúvky. Ďakujeme a tešíme sa na vás!
15. 11. 2017 Prašnícke more
Zatvorte oči a predstavte si šum plytkého teplého mora, bahnité dno plné života, riečka, ktorá prerušuje hladkú líniu pobrežia... Otvorte oči a ste o milióny rokov neskôr na Prašníku. Chcete vedieť ako to s tým morom bolo? Aké organizmy tu žili? Chcete počuť príbehy skamenelín, ktoré sa tu bežne nachádzajú? Ako sme sa o nich dozvedeli a ako to, že vieme rozpovedať ich príbeh? Srdečne Vás pozývame na prednášku o skamenelinách z Prašníka "Stratené prašnícke more" v priestoroch zbrojnice DHZ Prašník, kde sa pokúsime zodpovedať tieto otázky.
10. 11. 2017 Obnova kultúrneho domu v Prašníku
Výzva pre podnikateľské subjekty:
Výzva na predkladanie ponúk - ,,Obnova kultúrneho domu - Prašník´´
Príloha č. 1 Návrh_na_plnenie_kritérií
Príloha č. 2 Čestné_vyhlásenie
Príloha č. 3 Čestné_vyhlásenie
Príloha č. 4 Zadanie_výkaz_výmer
Príloha č. 5 Projektová_dokumentácia
Príloha č. 6 Zmluva_o_dielo
Príloha č. 7 Čestné_vyhlásenie